**DĖL ROKIŠKIO RAJONO SAVIVALDYBĖS JAUNŲJŲ TALENTŲ RĖMIMO PROGRAMOS**

2017 m. kovo 31 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 4 dalimi ir 18 straipsnio 1 dalimi,

Rokiškio rajono savivaldybės taryba n u s p r e n d ž i a:

1. Patvirtinti Rokiškio rajono savivaldybės jaunųjų talentų rėmimo programos nuostatus (pridedama).

2. Patvirtinti Rokiškio rajono savivaldybės jaunųjų talentų rėmimo programos komisiją:

Dalius Trumpa – AB „Rokiškio sūris“ valdybos pirmininkas, programos rėmėjas, komisijos pirmininkas;

Rita Elmonienė – Rokiškio rajono savivaldybės administracijos Švietimo skyriaus vedėjo pavaduotoja, komisijos sekretorė;

Nijolė Gužienė – viešosios įstaigos Rokiškio jaunimo centro direktorė;

Augutis Kriukelis – Rokiškio rajono kūno kultūros ir sporto centro direktorius;

Nijolė Mateikienė – Rokiškio Rudolfo Lymano muzikos mokyklos direktoriaus pavaduotoja ugdymui;

Rimantas Sakaitis – UAB „Rokauta“ direktorius, programos rėmėjas;

Egidijus Vilimas – Rokiškio rajono savivaldybės mero pavaduotojas.

3. Įgalioti Rokiškio rajono savivaldybės administracijos direktorių savivaldybės tarybos vardu pasirašyti sutartis su jaunųjų talentų rėmimo programos rėmėjais ir paramos gavėjais.

4. Sprendimą paskelbti savivaldybės interneto svetainėje.

5. Pripažinti netekusiais galios:

5.1. Rokiškio rajono savivaldybės tarybos 2012 m. kovo 30 d. sprendimą Nr. TS-4.80 „Dėl Rokiškio rajono savivaldybės jaunųjų talentų rėmimo fondo“;

5.2. Rokiškio rajono savivaldybės tarybos 2014 m. lapkričio 28 d. sprendimą Nr. TS-244 „Dėl Rokiškio rajono savivaldybės tarybos 2012 m. kovo 30 d. sprendimo Nr. TS-4.80 „Dėl Rokiškio rajono savivaldybės jaunųjų talentų rėmimo fondo“ dalinio pakeitimo“.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Rita Elmonienė

 PATVIRTINTA

 Rokiškio rajono savivaldybės tarybos

 2017 m. kovo 31 d. sprendimu Nr. TS-

**ROKIŠKIO RAJONO SAVIVALDYBĖS JAUNŲJŲ TALENTŲ RĖMIMO PROGRAMOS NUOSTATAI**

**I SKYRIUS**

 **BENDROJI DALIS**

1. Rokiškio rajono savivaldybės jaunųjų talentų rėmimo programos nuostatai (toliau – Nuostatai) reglamentuoja Rokiškio rajono savivaldybės ir iš Rokiškio krašto kilusių jaunuolių, gabių menui, mokslui, muzikai, sportui ir kt., atstovaujančių Lietuvą tarptautinėse olimpiadose, konkursuose, varžybose ir kt., rėmimą iš Rokiškio rajono savivaldybės jaunųjų talentų rėmimo programos (toliau – Jaunųjų talentų rėmimo programa).

2. Jaunųjų talentų rėmimo programos atskiroje sąskaitoje kaupiamos savivaldybės biudžeto, nebiudžetinės fizinių ir juridinių asmenų lėšos, banko palūkanos už jame saugomas lėšas.

3. Jaunųjų talentų rėmimo programos lėšos naudojamos Nuostatuose numatytai veiklai vykdyti.

4. Lėšų apskaitą tvarko ir lėšų kaupimo bei naudojimo apyskaitas sudaro savivaldybės administracijos Centralizuotos buhalterinės apskaitos skyrius.

5. Jaunųjų talentų rėmimo programos lėšomis siekiama sudaryti galimybę jauniesiems talentams dalyvauti tarptautinėse olimpiadose, konkursuose, parodose, varžybose ir kt.

6. Parama (kelionės, nakvynės ir maitinimo išlaidoms, dalyvio mokesčiui ir kt., išskyrus instrumentams ir kitoms priemonėms įsigyti) skiriama tik Rokiškio rajono savivaldybės ir iš Rokiškio krašto kilusiems jauniesiems talentams.

7. Sprendimus dėl pretendentų rėmimo priima savivaldybės administracijos direktorius atsižvelgdamas į savivaldybės tarybos sprendimu patvirtintos Jaunųjų talentų rėmimo programos komisijos (toliau – Komisija) nutarimus.

8. Jaunųjų talentų rėmimo programos trukmė – 5 metai.

**II SKYRIUS**

 **PARAMOS SKYRIMO TVARKA**

9. Paramos jauniesiems talentams dydis – iki 1450 Eur.

10. Pretenduojantys gauti paramą jaunuoliai turi atitikti šiuos reikalavimus:

- yra arba buvo Rokiškio rajono savivaldybės gyventojai;

- amžius – iki 25 m.;

- dalyvavę ir užėmę vieną kartą prizinę vietą tarptautinėse olimpiadose, konkursuose, parodose, varžybose ir kt. arba gavę įvertinimą (rekomendaciją, kvietimą).

11. Parama tam pačiam jaunajam talentui skiriama ne daugiau kaip 2 kartus per kalendorinius metus.

12. Kandidatai, pretenduojantys gauti paramą, Jaunųjų talentų rėmimo programos komisijos sekretoriui pateikia tiesiogiai, elektroniniu paštu arba registruotu laišku užpildytas paraiškas, parengtas pagal šių Nuostatų 1 priedą, bei dokumentus, pagrindžiančius paraiškoje pateiktą informaciją.

13. Parama skiriama pretendentui, kuris pateikia tinkamai užpildytą paraišką bei dokumentus, pagrindžiančius paraiškoje pateiktą informaciją, ir atitinka šių Nuostatų reikalavimus.

14. Atrinktiems pretendentams arba jų teisėtiems atstovams lėšos išmokamos pagal su savivaldybe pasirašytą jaunųjų talentų rėmimo sutartį (2 priedas).

**III SKYRIUS**

**ATSISKAITYMAS**

15. Kiekvienas paramos gavėjas pateikia Jaunųjų talentų rėmimo programos komisijai ataskaitą ir dalyvavimo tarptautinėse olimpiadose, konkursuose, parodose, varžybose ar kt. patvirtinančio dokumento kopiją.

16. Paramos gavėjas privalo grąžinti paramą, jeigu neįvykdo jaunųjų talentų rėmimo sutarties įsipareigojimų.

**IV SKYRIUS**

 **KOMISIJOS VEIKLA**

17. Komisiją sudaro 7 nariai, kurie skiriami savivaldybės tarybos sprendimu 5 metų programos laikotarpiui.

18. Komisijos posėdžiai šaukiami pagal poreikį (esant kandidatų paramai gauti). Posėdis yra teisėtas, jeigu jame dalyvauja ne mažiau kaip pusė narių. Nutarimai priimami paprasta balsų dauguma. Jei komisijos narių balsai pasiskirsto po lygiai, sprendimą lemia pirmininko balsas.

19. Komisijos posėdžiai atviri. Į juos gali būti kviečiami atitinkamos srities ekspertai (pagal pretendentų sritį), kurie pateikia komisijai rekomendacijas dėl pretendentų.

**V SKYRIUS**

**PROGRAMOS KONTROLĖ IR PRIEŽIŪRA**

20. Jaunųjų talentų rėmimo programos lėšų panaudojimo kontrolę vykdo savivaldybės Kontrolės ir audito tarnyba.

21. Jaunųjų talentų rėmimo programos įgyvendinimo priežiūrą vykdo savivaldybės administracijos Švietimo skyrius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rokiškio rajono savivaldybės jaunųjų

 talentų rėmimo programos nuostatų

 1 priedas

(Paraiškos Jaunųjų talentų rėmimo programos paramai gauti formos pavyzdys)

**PARAIŠKA**

Jaunųjų talentų rėmimo programos paramai gauti

\_\_\_\_\_\_\_\_\_\_\_\_\_

(data)

|  |  |
| --- | --- |
| **Kandidato vardas, pavardė** |  |
| **Gimimo data, amžius**(pridedama asmens dokumento kopija) |  |
| **Deklaruota gyvenamoji vieta** |  |
| **Telefonas, elektroninis paštas** |  |
| **Kada ir kokią mokyklą baigė** (arba mokosi) |  |
| **Kur studijuoja** |  |
| **Prašomos paramos suma ir pagrindimas**(pridedami dokumentai) |  |
| **Pasiekimai** (pridedamos dokumentų kopijos, įrodančios pasiekimus) |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(kandidato parašas, vardas, pavardė)

Rokiškio rajono savivaldybės jaunųjų

 talentų rėmimo programos nuostatų

 2 priedas

(Sutarties Jaunųjų talentų rėmimo programos paramai gauti forma)

**JAUNŲJŲ TALENTŲ RĖMIMO SUTARTIS NR.**

\_\_\_\_\_\_\_\_\_\_\_\_\_

(data)

Rokiškis

Rokiškio rajono savivaldybės taryba, atstovaujama rajono savivaldybės administracijos direktoriaus (vardas, pavardė), ir paramos gavėjas – (vardas, pavardė), a.k. .............., vadovaudamiesi Rokiškio rajono savivaldybės tarybos................... sprendimu Nr. TS- ............................................, sudarėme šią sutartį:

1. Rokiškio rajono savivaldybės administracija įsipareigoja per 1 (vieną) mėnesį nuo sutarties pasirašymo dienos pervesti .......... eurų (............... eurų) į asmeninę paramos gavėjo arba teisėto atstovo sąskaitą: **Nr. LT...................................................**

2. Paramos gavėjas įsipareigoja:

2.1. Pristatyti dalyvavimo tarptautinėse olimpiadose, konkursuose, parodose, varžybose ar kt. patvirtinančio dokumento kopiją.

2.2. Pateikti iki einamųjų metų pabaigos Komisijai ataskaitą.

2.3. Grąžinti paramą, jeigu nepateikia Komisijai šios sutarties 2.1. ir 2.2. punktuose nurodytų dokumentų

3. Pinigai turi būti grąžinti į jaunųjų talentų rėmimo programos sąskaitą Nr. LT 764010041500333031 (AB DNB bankas) per 1 (vieną) mėnesį nuo Komisijos sprendimo dėl paramos grąžinimo priėmimo.

4. Ginčai ar nesutarimai, kylantys dėl sutarties vykdymo ar nutraukimo, sprendžiami derybomis, nesutarus – teismo keliu.

5. Sutartis pasirašyta dviem egzemplioriais, po vieną kiekvienai šaliai.

Sutartis galioja iki einamųjų metų pabaigos.

Šalių parašai:

Rokiškio rajono savivaldybės ...................................................

meras (vardas, pavardė)

 ...................................................

 (parašas)

Data .................................... Data ..........................................

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO RAJONO SAVIVALDYBĖS JAUNŲJŲ TALENTŲ RĖMIMO PROGRAMOS“**

**AIŠKINAMASIS RAŠTAS**

**Parengto sprendimo projekto tikslai ir uždaviniai.**

Sprendimo projekto tikslas – pervadinti Rokiškio rajono savivaldybės jaunųjų talentų rėmimo fondą į Rokiškio rajono savivaldybės jaunųjų talentų rėmimo programą, patvirtinti Rokiškio rajono savivaldybės jaunųjų talentų rėmimo programos nuostatus ir komisiją.

**Šiuo metu esantis teisinis reglamentavimas.**

Rokiškio rajono savivaldybės jaunųjų talentų rėmimo fondo nuostatai, patvirtinti Rokiškio rajono savivaldybės tarybos 2012 m. kovo 30 d. sprendimu Nr. TS-4.80 „Dėl Rokiškio rajono savivaldybės jaunųjų talentų rėmimo fondo“.

 **Sprendimo projekto esmė.**

 Dėl pasikeitusių teisės aktų Rokiškio rajono savivaldybės jaunųjų talentų rėmimo fondas pervadinamas į Rokiškio rajono savivaldybės jaunųjų talentų rėmimo programą.

Rokiškio rajono savivaldybės jaunųjų talentų rėmimo programos nuostatai dėstomi nauja redakcija, nes pratęsiama šio fondo (projekte programos) veiklos trukmė dar 5 metams (pagal šiuo metu galiojančius fondo nuostatus 2017 m. kovo 30 d. fondas nutrauktų veiklą, nes baigiasi fondo veiklos trukmė), patikslinami kai kurie punktai (vietoje „fondas“ įrašoma „programa“, patikslinama kam, kokius ir kokiu būdu pretendentai turi pateikti dokumentus, pridedamas paraiškos formos pavyzdys ir kt.). Komisijos sudėtis nesikeičia, bet tvirtinama šiame sprendimo projekte, nes šiuo metu galioję tarybos sprendimai bus pripažinti netekę galios.

Jaunųjų talentų fondo veiklos laikotarpiu (2012 m. kovo 30 d.–2017 m. kovo 14 d.) parama buvo skirta 28 pretendentams, kurie atitiko fondo nuostatų reikalavimus. Iš viso skirta parama už 19924,15 Eur. Jaunuoliams suteikta parama dalyvauti varžybose, konkursuose, čempionatuose (sporto, muzikos, mintino skaičiavimo), kurie vyko Bulgarijoje, Turkijoje, Rusijoje, Kipre, Čekijoje, Ispanijoje, Pietų Korėjoje, Rumunijoje, Italijoje, Japonijoje, Vengrijoje, Serbijoje, Lenkijoje, Prancūzijoje, Slovėnijoje.

**Galimos pasekmės, priėmus siūlomą tarybos sprendimo projektą:**

 **teigiamos** – teisės aktų vykdymas;

 **neigiamos** – nenumatyta.

**Kokia sprendimo nauda Rokiškio rajono gyventojams.**

Jaunųjų talentų rėmimo programos paskirtis – padėti talentingam jaunimui, dalyvaujančiam tarptautinėse olimpiadose, konkursuose, parodose ir kituose prestižiniuose renginiuose garsinti mūsų kraštą. Programa sudarys galimybę talentingam jaunuoliui jaustis svarbiam ir reikalingam mūsų kraštui kol jis studijuos ir lavinsis, iki 25 –erių metų.

**Finansavimo šaltiniai ir lėšų poreikis**.

Savivaldybės biudžeto (50 proc.) ir programos rėmėjų (50 proc.) lėšos.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

 Teisės akto antikorupcinis vertinimas atliktas, parengta pažyma.

Švietimo skyriaus vedėjo pavaduotoja Rita Elmonienė